VIŠE O UDRUZI „DJECA ZA BOLJI SVIJET“ I NJENIM CILJEVIMA

Udruga Djeca za bolji svijet prvenstveno u cilju ima da se djeca od malih nogu uče prihvaćanju različitosti, usvajanju novih znanja, razvijaju nove vještine, ali isto tako i svakodnevno pomažu drugima. Jednako tako cilj nam je djecu poučiti kako se odgovorno odnositi prema prirodi, životinjama i cijelom ekosustavu, kreirajući tako bolji i ljepši svijet. Smatramo da na takav način djeca u budućnosti mogu postati dobri i plemeniti ljudi širokih pogleda i svjetonazora što svi mi kao roditelji priželjkujemo.

U prilog tome govore i projekti koje smo do sada realizirali. Udruga Djeca za bolji svijet /Children for Better World je i prije svog osnivanja djelovala godinu dana kao građanska inicijativa u sklopu koje su se organizirale razne kreativne, edukativne radionice bazirane, između ostalog, i na humanitarnom radu. Tako smo do sad organizirali razne radionice od natjecanja u pjevanju, slikanju, modelarstvu, plesanju, pa do raznih humanitarnih akcija gdje smo radili na Ambient farmi u okolici Dugog Sela (hranili životinje i uređivali farmu), pomagali skloništu za napuštene životinje Luč Zagorja u Mariji Bistrici, osmišljavali, izgrađivali, postavljali i bojali kućice za mačke u centru Zagreba, u Tkalčićevoj ulici, postavljali u vrtićima u gradu Samoboru hotele za pčele, pomagali u berbi jagoda, snimili smo čak i glazbeni spot s plesom Jeruzalema, organizirali smo prvu utrku brodića na potoku Gradni u Samoboru gdje su izradi brodića ali i natjecanju sudjelovala djeca sa sindromom Down i gdje je sav prihod koji je prikupljen darovan Udruzi za sindrom Down iz Zagreba, organizirali smo jednu od prvih Blind run utrka u svijetu kako bi senzibilizirali društvo za svakodnevne probleme koje imaju slijepe i slabovidne osobe, gdje smo također sav prihod koji smo skupili darivali Hrvatskom savezu slijepih i slabovidnih, organizirali smo dolazak Djeda Božićnjaka balonom na vrući zrak koji je darovao svu djecu (350 paketića), pomagali djeci bez odgovovarajuće roditeljske skrbi..

Udruga je za svoje djelovanje dobila i priznanje od međunarodne udruge Good Deeds Day – humanitarne organizacije koja se bavi promoviranjem dobrih djela i koja djeluje na području 110 zemalja u svijetu, gdje izabrani kao lideri u promoviranju i organiziranju dobrih djela u budućnosti u cijeloj Hrvatskoj.

Sve navedene aktivnosti možete pogledati na našoj Facebook stranici.

<https://www.facebook.com/Djeca-za-bolji-svijetChildren-for-a-Better-World-109470651308007/>